
     REPUBLIKA HRVATSKA
     TRGOVAČKI SUD U OSIJEKU
Broj: 20 St-1519/17-5


U  I M E  R E P U B L I K E  H R V A T S K E
R J E Š E N J E

TRGOVAČKI SUD U OSIJEKU, po sucu Nadi Roso, na temelju prijedloga višeg sudskog savjetnika Jose Jovanovića, u stečajnom predmetu povodom zahtjeva Financijske agencije OIB: 85821130368, Regionalni centar Osijek Podružnica Osijek, L. Jagera 3, OIB: 85821130368, za pokretanje skraćenog stečajnog postupka nad dužnikom AGRO-FLORINA jednostavno društvo s ograničenom odgovornošću za proizvodnju, trgovinu i usluge Osijek, Antuna Kanižlića 14, MBS: 030161569, OIB: 34184499767, dana 15. prosinca 2017. 

r i j e š i o   j e


 I Obustavlja se skraćeni stečajni postupak nad stečajnim dužnikom AGRO-FLORINA jednostavno društvo s ograničenom odgovornošću za proizvodnju, trgovinu i usluge Osijek, Antuna Kanižlića 14, MBS: 030161569, OIB: 34184499767. 

II Postupak će se nastaviti prema općim odredbama Stečajnog zakona. 


Obrazloženje


Dana 25. listopada 2017. na ovome Sudu zaprimljen je zahtjev za pokretanje skraćenog stečajnog postupka Financijske agencije, Regionalnog centra Osijek, Podružnice Osijek, Klasa: 110-07/17-01/04, Ur.broj: 04-06-17-5131 od 24. listopada 2017. nad stečajnim dužnikom AGRO-FLORINA jednostavno društvo s ograničenom odgovornošću za proizvodnju, trgovinu i usluge Osijek, Antuna Kanižlića 14, MBS: 030161569, OIB: 34184499767. 

Nakon izvršenog uvida u sudski registar Sud je 17. studenoga 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 24. studenoga 2017. zaprimljen je podnesak Županijskog državnog odvjetništva u Osijeku, broj: S-DO-161/2017 od 24. studenoga 2017. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Zagreb, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 8.169,34 kn po osnovi neplaćenih obveza poreza, doprinosta i drugih javnih davanja, na dan 21. studenoga 2017., koju tražbinu stečajni dužnik nije namirio u zakonom određenom roku, odnosno vjerovnik je naveo da kod stečajnog dužnika postoji stečajni razlog obzirom stečajni dužnik u Očevidniku redoslijeda osnova za plaćanje koje vodi Financijska agencija ima više evidentiranih osnova za plaćanje u razdoblju dužem od 120 dana koje je trebalo na temelju valjanih osnova za plaćanje bez daljnjeg pristanka dužnika naplatiti s bilo kojeg od njegovih računa, a prema podacima Financijske agencije na dan 21. studeni 2017. isti je u blokadi 148 dana. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.
	
                                               U Osijeku 15. prosinca 2017.   

Zapisničar: Ljiljana Floršić 						    Sudac
								           Nada Roso
																				      Viši sudski savjetnik
								          Joso Jovanović

POUKA O PRAVNOM LIJEKU:
Protiv ovog  rješenja može nezadovoljna stanka uložiti žalbu Visokom trgovačkom sudu Republike Hrvatske u Zagrebu  u roku od 8 dana pismeno u 3 primjerka putem ovog suda (članak 19. stav 1. Stečajnog zakona).


DNA
1. predlagatelj - FINA Regionalni centar Osijek
2. dužnik
3. Vjerovniku po ŽDO GUO Osijek
4. e-oglasna ploča suda
5. riješeno obustavom 
6. kal. 

